3. ΒΑΣΙΛΙΚΟΝ ΔΙΑΤΑΓΜΑ της 19 Φεβρ./10 Μαρτ. 1938 Περί του τρόπου διενεργείας ελέγχου των εν εμπορία σπόρων μικρών σιτηρών, κτηνοτροφικών φυτών και οσπρίων. Έχοντες υπ’ όψει τα άρθρ. 18 και 20 του Α.Ν. 825/1937 «περί οργανώσεως σποροπαραγωγής βελτιωμένων σπόρων μικρών σιτηρών κτηνοτροφικών φυτών και οσπρίων», ως και την υπ’ αριθ. 778 π.ε. γνωμάτευσιν του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-1.Ίνα οι σπόροι των ειδών των τιθεμένων συμφώνως τω παρόντι υπό έλεγχον και περιορισμούς εμπορίας, δύνανται να κυκλοφορήσωσι εν τω εμπορίω δέον να ώσι συσκευασμένοι εις σάκκους καινουργείς με τας ραφάς προς το εσωτερικόν, στερεούς και μη παρουσιάζοντας ίχνη ή ενδείξεις παραβιάσεως. 2.Το στόμιον των σάκκων δέον να είναι καλώς ερραμένον δια στερεού σπάγγου, ούτινος αμφότερα τα άκρα να λήγωσι προς το αυτό μέρος και ν’ αφίνωσιν αρκετόν περιθώριον δια την προσάρτησιν των δια του παρόντος προβλεπομένων ετικεττών και μολυβδοσφραγίδων. 3.Οι σάκκοι δύνανται να είναι διαφόρων μεγεθών, δια το αυτό είδος σπόρων, δέον όμως να είναι ομοιοβαρείς δι’ έκαστον μέγεθος. 4.Έκαστος σάκκος, δέον να φέρη απαραιτήτως εις τα άκρα του σπάγγου ραφής του στομίου του, ετικέτταν τυπωμένην, στεράς κατασκευής, εφ’ ης θ’ αναγράφωνται απαραιτήτως: α)το ονοματεπώνυμον του εμπορευομένου ή Εταιρείας κλπ. β)η έδρα και η διεύθυνσις, γ)το όνομα του είδους και το όνομα της ποικιλίας εις την κοινήν και εις την Επιστημονικήν ονοματολογίαν, δ)η προέλευσις του σπόρου (Εξωτερικού ή εσωτερικού και η περιφέρεια εξ ης ειδικώς προέρχεται), ε)το μικτόν και το καθαρόν βάρος του σπόρου, ς)το έτος συγκομιδής και ζ)ίδιος αύξων αριθμός δια τους σάκκους του αυτού μεγέθους του ιδίου εμπορευομένου. Ομοία ετικέττα δέον να ευρίσκηται και εις το εσωτερικόν του σάκκου. Άρθρ.2.-1.Ο έχων σπόρους προς εμπορίαν περί ων το παρόν Β.Δ/μα συσκευασμένους συμφώνως τω άρθρ. 1 του παρόντος, υποχρεούται παρουσιαζόμενος εις τον Προϊστάμενον της οικείας Γεωργ. Υπηρεσίας να συμπληρώση και υπογράψη εις διπλούν υπεύθυνον δήλωσιν, ως το κάτωθι υπόδειγμα. (Ακολουθεί υπόδειγμα υπευθύνου δηλώσεως). 2.Εντός τριημέρου το πολύ από της υπογραφής της υπευθύνου δηλώσεως, ο οικείος Προϊστάμενος της Γεωρ. Υπηρεσίας ή ο αναπληρών τούτον συγκαλεί την επί της Επισήμου Δειγματοληψίας Επιτροπήν του άρθρ. 3 του παρόντος, ήτις εντός της προθεσμίας ταύτης ποιείται έναρξιν της δειγματοληψίας και της αρχικής σφραγίσεως των σάκκων συμφώνως τω παρόντι (άρθρ. 4 παρ. 5). 3.Η Επίσημος δειγματοληψία, δια μεν τους εκ του Εξωτερικού προερχομένους σπόρους ενεργείται εις τα οικεία Τελωνεία προ του εκτελωνισμού του σπόρου, δια δε τους εκ του εσωτερικού τοιούτους εις τας αποθήκας και τα Καταστήματα των εμπόρων. Άρθρ.3.-1.Η επίσημος δειγματοληψία δια τον έλεγχον των κατά το παρόν Β.Δ/μα κυκλοφορούντων σπόρων ενεργείται παρά διμελούς Επιτροπής εκ Δημοσίων υπαλλήλων, ης το εν μέλος είναι απαραιτήτως γεωπόνος. 2.Κατά την εν τοις Τελωνείοις δειγματοληψίαν μετέχει της επιτροπής δειγματοληψίας, ο Προϊστάμενος της οικείας Γεωργικής Υπηρεσίας ή ο υπ’ αυτού οριζόμενος γεωπόνος και ο οικείος Τελώνης ή ο υπ’ αυτού οριζόμενος αντικαταστάτης. Κατά την εν ταις αποθήκαις ή Καταστήμασι των εμπορευομένων δειγματοληψίαν, μετέχει της Επιτροπής δειγματοληψίας ο Προϊστάμενος της οικείας Γεωργικής Υπηρεσίας ή ο υπ’ αυτού οριζόμενος γεωπόνος και εις διοικητικός υπάλληλος, κατά προτίμησιν εκ των οικονομικών κλάδων οριζόμενος ως και ο αντικαταστάτης του δια διαταγής του οικείου Νομάρχου. 4.Κατά την δειγματοληψίαν, εις όλας τας περιπτώσεις, παρίσταται υποχρεωτικώς ο ενδιαφερόμενος έμπορος ή ο νομίμως εκπροσωπών τούτον, όστις προσυπογράφει τα οικεία πρωτόκολλα δειγματοληψίας και τους φακέλλους δειγμάτων ή τας ετικέττας των σακκιδίων δειγμάτων. Εν περιπτώσει μη εμφανίσεως κατά την δειγματοληψίαν του ενδιαφερομένου εμπόρου ή του εκπροσώπου του ή αρνήσεως τούτου να προσυπογράψη τα πρωτόκολλα και λοιπά στοιχεία δειγματοληψίας, η δειγματοληψία ακυρούται συντασσομένου σχετικού πρωτοκόλλου ακυρώσεως της δειγματοληψίας οπότε ίνα επαναληφθή η δειγματοληψία ο ενδιαφερόμενος έμπορος υποχρεούται εις την υποβολήν νέας δηλώσεως συμφώνως τω άρθρ. 2 του παρόντος. 5.Αι λεπτομέρειαι όσον αφορά τον τρόπον της δειγματοληψίας, την σφράγισιν των δειγμάτων, την σύνταξιν των πρωτοκόλλων δειγματοληψίας, την ποσότητα του σπόρου κατά δείγμα, τον αριθμόν των ομοίων δειγμάτων κατά ελεγχομένην μερίδα κλπ. ορίζονται δια των εν τω άρθρ. 8 του παρόντος αποφάσεων του Υπουργού Γεωργίας. Σελ.801 148-123 Έλεγχος Σποροπαραγωγής 16.Λ.β.3 Άρθρ.4.-1.Τα κατά το άρθρ. 3 και την σχετικήν κατά το άρθρ. 8 απόφασιν του Υπουργού Γεωργίας, λαμβανόμενα δείγματα, αποστέλλονται αμέσως προς έλεγχον εις τον δυνάμει του άρθρ. 18 του Α.Ν. 825/37 λειτουργούντα Ειδικόν Κρατικόν Σταθμόν Δοκιμών και Ελέγχου Σπόρων μερίμνη της οικείας Γεωργικής Υπηρεσίας, δια του ταχυτέρου μέσου μεταφοράς καλώς συσκευασμένα και συνοδευόμενα υπό των οικείων πρωτοκόλλων δειγματοληψίας και της μιας εκ της εις διπλούν υπογραφείσης υπευθύνου δηλώσεως. 2.Το αποτέλεσμα των υπό του ειρημένου Σταθμού ενεργουμένων αναλύσεων και σχετικών δοκιμών, των κατά τ’ ανωτέρω δειγμάτων, τηλεγραφείται εις την οικείαν Γεωργικήν Υπηρεσίαν, ήτις προβαίνει εις την οριστικήν σφράγισιν των σάκκων κατά τα κατωτέρω. 3.Εις περίπτωσιν καθ’ ην το αποτέλεσμα της εξετάσεως του δείγματος επιτρέπει την κυκλοφορίαν του ελεγχθέντος σπόρου, σφραγίζονται αι ετικέτται των αντιστοιχούντων εις το δείγμα σάκκων δι’ ελαστικής σφραγίδος αποτυπούσης με ανεξίτηλον μελάνην την φράσιν «Ελεύθερον προς εμπορίαν», δι’ ετέρας σφραγίδος με ανεξίτηλον επίσης μελάνην αποτυπούται η χρονολογία ισχύος της ελευθέρας κυκλοφορίας του σπόρου και τέλος η σφραγίς της οικείας Γεωργικής Υπηρεσίας της εντεταλμένης να σφραγίση τελικώς τους σάκκους. 4.Εις περίπτωσιν καθ’ ην το αποτέλεσμα της εξετάσεως του δείγματος δεν επιτρέπει την ελευθέραν κυκλοφορίαν των σάκκων, αι ετικέτται σφραγίζονται δια διατρυτικής σφραγίδος αποτυπούσης δια μικρών οπών την φράσιν «Απαγορεύεται η κυκλοφορία». Εν ελλείψει διατρυτικής σφραγίδος αναγράφεται δι’ ερυθράς ανεξιτήλου μελάνης επ’ αμφοτέρων των όψεων εκάστης ετικέττας η ιδία φράσις. 5.Η αρχική σφράγισις των σάκκων γίνεται κατά την ενέργειαν της δειγματοληψίας, δια μολυβδοσφραγίδος τιθεμένης εν συνεχεία της ετικέττας του σάκκου. Τα δύο άκρα του σπάγγου ραφής του στομίου του σάκκου διαπερώνται δια της μολυβδοσφραγίδος, ήτις πιέζεται δια λαβίδος δι’ ης επί μεν τηνς μιας όψεως αποτυπούνται τα αρχικά στοιχεία  Σελ.802 148-124 του Υπουργείου Γεωργίας «Υ.Γ.», επί δε της ετέρας κυκλοτερώς αι λέξεις «Έλεγχος σπόρου». Εν περιπτώσει ελλείψεως λαβίδος ως ανωτέρω, δύναται να χρησιμοποιηθή λαβίς ανήκουσα κατά προτίμησιν εις Δημοσίαν Υπηρεσίαν, Υπηρεσίαν των Σιδηροδρόμων κλπ. οπότε το τοιούτον αναφέρεται εις το οικείον πρωτόκολλον δειγματοληψίας. Άρθρ.5.-1.Επιτρέπεται η ανασυσκευασία σπόρου ευρισκομένου εις σάκκους οριστικώς σφραγισθέντας συμφώνως τω άρθρ. 4 παρ. 3 του παρόντος, εφ’ όσον η ανασυσκευασία αφορά την ενσάκκισιν εις σάκκους μικροτέρους των εσφραγισμένων. Η ανασυσκευασία γίνεται κατόπιν υποβολής εκ μέρους του ενδιαφερομένου εμπόρου σχετικής υπευθύνου δηλώσεως, ως εν άρθρ. 2 του παρόντος, μεθ’ ο η ανασυσκευασία γίνεται ενώπιον της οικείας Επιτροπής Επισήμου δειγματοληψίας, ήτις προβαίνει ταυτοχρόνως εις την αρχικήν και την οριστικήν σφράγισιν των νέων σάκκων, ενεργούσα ταυτοχρόνως δειγματοληψίαν κατά τα οριζόμενα δια του παρόντος Β.Δ/τος. 2.Δια την κατά μικράς ποσότητας πώλησιν των σπόρων ενίων ειδών, δύναται να επιτραπή δια της οικείας αποφάσεως του άρθρ. 8 του παρόντος Β.Δ/τος η συσκευασία εις μικρούς πανίνους σάκκους ή χαρτίνους τοιούτους, οριζομένων εν τη περιπτώσει ταύτη εν τη αποφάσει, των περιορισμών υφ’ ους θα κυκλοφορώσιν οι ούτω συσκευασμένοι σπόροι, ως και των λεπτομερειών της συσκευασίας και του ελέγχου. Δύναται ωσαύτως να επιτραπή η χύδην πώλησις των σπόρων των τιθεμένων υπό περιορισμούς και έλεγχον συμφώνως τω παρόντι, υποχρεουμένων εν τη περιπτώσει ταύτη των εμπόρων εις την χορήγησιν εις τους αγοραστάς εγγυητικών εντύπων και την τήρησιν ονομαστικών καταστάσεων των αγοραστών και των πωληθεισών ποσοτήτων εξ εκάστου ηλεγμένου και τελικώς εσφραγισμένου σάκκου, καθ’ α ήθελον ορίσει λεπτομερώς αι σχετικαί Υπουργικαί αποφάσεις. 16.Λ.β.3 Έλεγχος Σποροπαραγωγής 3.Κατά την μεταβίβασιν σπόρων περί ων το παρόν Β.Δ/μα από εμπόρου εις έμπορον, ο νέος κάτοχος του σπόρου υποχρεούται εις την υποβολήν υπευθύνου δηλώσεως εις διπλούν ως εν άρθρ. 2 ορίζεται εις την οικείαν Γεωργικήν Υπηρεσίαν. Εις την δήλωσιν και εις την θέσιν «προέλευσις» του σπόρου, θ’ αναγράφηται το ονοματεπώνυμον, η έδρα και η διεύθυνσις του πρώην κατόχου, εις δε τας παρατηρήσεις ότι πρόκειται περί σπόρου ελεγχθέντος με άδειαν κυκλοφορίας μέχρι της τάδε χρονολογίας και μέλλοντος να μεταφερθή προς πώλησιν εις την τάδε περιφέρειαν. Η χρονολογία της δηλώσεως θεωρείται και ως τοιαύτη της γενομένης μεταβιβάσεως, εφ’ όσον εις τας παρατηρήσεις δεν αναγράφεται άλλως. Την δήλωσιν προσυπογράφει υποχρεωτικώς και ο μεταβιβάζων έμπορος εις την στήλην των παρατηρήσεων. Εις περίπτωσιν μεταφοράς του σπόρου εις ξένην γεωργικήν περιφέρειαν, ο έμπορος υποχρεούται να υποβάλλη ομοίαν υπεύθυνον δήλωσιν εις την οικείαν Γεωργικήν Υπηρεσίαν. Άρθρ.6.-1.Ο κατά το άρθρ. 4 τελικώς σφραγισθείς σπόρος, ίνα δύναται να κυκλοφορήση ελευθέρως εν τω εμπορίω, δέον να συνοδεύηται απαραιτήτως υπό εγγυητικού εντύπου του πωλούντος τούτον εμπόρου, εν ω ν’ αναγράφωνται συν τοις άλλοις και τα εκ της επισήμου εξετάσεως προκύψαντα αποτελέσματα. 2.Ο τύπος του κατά τ’ ανωτέρω εγγυητικού εντύπου είναι ως το κάτωθι υπόδειγμα. Ονοματεπώνυμον Έτος ……... Εμπόρου Χρονολογία Διεύθυνσις ισχύος πα                                ρόντος …… Εγγυητικόν έντυπον πωλήσεως  σπόρου Είδος ……………………. ποικιλία …………….. Σάκκοι υπ’ αριθ. ………………………………… Ποσότης κατά σάκκον …… Συνολική ποσότης ... ……………… Ο κατά τ’ ανωτέρω σπόρος συσκευασμένος και ηλεγμένος συμφώνως τω από ……………… Β.Δ/τι πληροί τα τιθέμενα όρια ανοχής δια της υπ’ αριθ. … ……….... αποφάσεως του Υπουργού Γεωργίας από … συμφώνως τω υπ’ αριθ. ….. από ………….. πιστοποιητικώ του Ειδικού Κρατικού Σταθμού Δοκιμών και Ελέγχου σπόρων, παρουσιάζει ειδικώτερον τα κάτωθι χαρακτηριστικά. …………………………………………………… ……………………………………………………… ……………………………………………………… ……………………………………………………… Το παρόν ισχύει αποκλειστικώς και μόνον δια τον εν τω παρόντι περιγραφόμενον σπόρον και την σημειουμένην ποσότητα τούτου. 3.Ο κατά το παρόν Β.Δ/μα τιθέμενος υπό έλεγχον και περιορισμούς εμπορίας σπόρος, δύναται ανά πάσαν στιγμήν μετά την τελικήν σφράγισίν του συμφώνως τω άρθρ. 4 παρ. 3 να υποστή νέον έλεγχον, εφ’ όσον ήθελε καταγγελθή εις την οικείαν Γεωργικήν Υπηρεσίαν ότι ο πωλούμενος και ήδη ελεγθείς σπόρος δεν ανταποκρίνεται εις την υπό του εγγυητικού εντύπου του εμπόρου περιγραφομένην κατάστασιν. Άρθρ.7.-Απαγορεύεται ο εκτελωνισμός σπόρων προερχομένων εκ του εξωτερικού προ της τελικής σφραγίσεως των ετικεττών των σάκκων, ως επίσης και εκείνων δι’ ους η σφράγισις απαγορεύει την ελευθέραν κυκλοφορίαν των εν τω εμπορίω συμφώνως τω άρθρ. 4 παρ. 4 του παρόντος. Άρθρ.8.-1.Εις τον κατά το παρόν Β.Δ/μα καθοριζόμενον έλεγχον και περιορισμούς εμπορίας, υπόκεινται μόνον οι σπόροι των ειδών εκάστης κατηγορίας (μικρά σιτηρά, κτηνοτροφικά, όσπρια) των οριζομένων εκάστοτε δι’ αποφάσεων του Υπουργού Γεωργίας δημοσιευομένων εις την Εφημερίδα της Κυβερνήσεως. Εκάστη απόφασις δύναται να περιλάβη εν ή περισσότερα είδη εκ των αφορώντων το παρόν Β.Δ/μα κατηγοριών σπόρων. 2.Εις τας συμφώνως τη προηγουμένη παραγράφω εκδιδομένας αποφάσεις ορίζονται συν τοις άλλοις δια τα υπό έλεγχον και περιορισμούς εμπορίας τιθέμενα είδη, τα επιτρεπόμενα δι’ αυτά όρια ανοχής (βλαστικότης, περιεκτικότης εις αδρανείς ξένας ύλας, περιεκτικότης εις σπόρους ζιζανίων και παρασίτων φυτών, περιεκτικότης εις βεβλαμένους μηχανικώς, υπό εντόμων ή ασθενειών σπόρους κλπ.), αι λεπτομέρειαι αι σχετικαί με την επίσημον δειγματοληψίαν τούτων, ως και πάσα άλλη αναγκαία λεπτομέρεια σχετιζομένη με την εν τω εμπορίω κυκλοφορίαν των κατά τας διατάξεις του παρόντος Β.Δ/τος. Εις εκτέλεσιν της ανωτέρω διατάξεως εξεδόθησαν αι εξής αποφάσεις Υπ. Γεωργίας: α)53169 της 19 Μαρτ./26 Απρ. 1960 (ΦΕΚ Β΄ 171) περί υπαγωγής υπό έλεγχον και περιορισμούς εμπορίας των σπόρων υβριδίων αραβοσίτου. β)55480/1376 της 19 Μαρτ./22 Απρ. 1960 (ΦΕΚ Β΄ 162) περί υπαγωγής υπό έλεγχον και περιορισμούς εμπορίας των σπόρων του είδους ορύζης. Το από 24 Δεκ. 1937 Β.Δ/μα «περί του τρόπου διενεργείας ελέγχου των εν εμπορία σπόρων μικρών σιτηρών, κτηνοτροφικών φυτών και οσπρίων» δημοσιευθέν εις το υπ’ αριθ. 11 τεύχος Α΄ φύλλον της 15-1-38 φύλλον της Εφημερίδος της Κυβερνήσεως, καταργείται. Σελ.803 148-125 Έλεγχος Σποροπαραγωγής 16.Λ.β.3 Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος.

[Source: greek_legal_code_raptarchis | Tokens: 11182]